  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Воткаын Шор карлудысь сюресэз тупатъянэз йылпумъязы. Ужъёсты кутӥсь ӧри ужкагазэз кинюртӥз. Со сярысь Удмуртиысь тӧролэн но кивалтэтлэн пресс-службазы ивортӥз. Сюресчиос выль ГОСТ-ёсъя лэсьтэм асфальтбетонэз кык сӥен вӧлдӥзы. 2022-тӥ арын тымет ярдурлэсь пыдын ветлон люкетсэ тупатъязы, автомобиль сюресэз кылиз вал. « Со туж урод ни вал: асфальтын трос гопъёсыз но пильиськылэмъёсыз вал. Паймонэз ӧвӧл, та сюрестӥ карын тужгес трос машинаос ветло, со кӧня ке сюресъёс вожын луэ. Соин ик выльдон туж кулэ вал. Сюресчиос ЩМА-16 кутӥзы. Кызьы возьматӥзы азьвыл аръёс, сыӵе асфальт трос ветлон дыръя ассэ умой возьматэ » Вадим Калабин, Воткакар администарциысь жилищно-коммунальной возёсъя упралвенилэн кивалтӥсезлэн воштӥсез Сюресэз «Кышкыттэм но ӟечлыко сюресъёс» йӧскалык программая тупатъязы. Ватсалом, 2023-тӥ арын Воктаын 2,72 иськем кузьда вить сюресъёсты тупатъяло. Ужъёсты 8-тӥ Март но Киров нимо ульчаосын кутскизы ни. Ӝоген Степан Разин но Луначарский нимо ульчаосы вуозы. Тодэ вайытом, 2024-тӥ арын йскалык ӵектосъя тупатъяно сюресъёсын лыдметэ Воткаысь Пригородной ульча пыриз. Тегъёс: сюресъёс йӧскалыкӵектосъёс тупатъянужъёс Вотка Удмуртия  